NaiveNeuron/SloPal huggingface dataset:
P. Hrušovský, predseda NR SR: (2003-09-09):
Prerušujem rokovanie a poprosím pána ministra, aby z poverenia vlády uviedol a odôvodnil vládny návrh zákona, ktorým sa mení a dopĺňa zákon Slovenskej národnej rady č. 317/1992 Zb. o dani z nehnuteľností v znení neskorších predpisov, ktorý prerokúvame ako tlač 347. Nech sa páči, pán podpredseda.
Dobeš, Peter, poslanec NR SR (2023-03-21):
Ďakujem za slovo. Vážený pán predseda, v rozprave vystúpila jedna pani poslankyňa. Pán predsedajúci, dajte, prosím, hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Danko, Andrej, predseda NR SR (2020-02-20):
Pán poslanec Galek.
Nicholsonová, Lucia, poslankyňa NR SR (2014-11-09):
Ďakujem pekne. Ja som sa prihlásila s procedurálnym ale, áno? Aby ste vedeli. Tak možno počkám, počkám radšej.
Grendel, Gábor, poslanec NR SR (2024-01-16):
Ďakujem pekne, pán predseda. No takto to presne dopadne, keď chce niekto oslabiť nezávislé inštitúcie ako aj štatistický úrad alebo Úrad pre dohľad nad zdravotnou starostlivosťou. Takto to presne dopadne, keď chce niekto oslabiť právomoci prezidenta republiky a koncentrovať viac moci do rúk členov vlády. Takto to presne dopadne, keď chce niekto urobiť z ministerstva obrany ministerstvo pre obchodovanie so zbraňami. O tom je presne kompetenčný zákon a oni to proste nevedia urobiť bez toho, aby niečo neporušili, napríklad rokovací poriadok. Áno, chyba sa môže stať pri pozmeňujúcich návrhoch a čo sa týka vynechaných pasáží, môže sa stať, že pri rozsiahlom pozmeňujúcom návrhu poslancovi vypadne nejaký odsek alebo strana. V písomnej rozprave. Ale aj o tom má byť potom ústna rozprava, že tam má poslanec možnosť svoju chybu napraviť. Keby rozprava nebola seknutá a keby poslanec mal možnosť vystúpiť v ústnej rozprave, čo sa teda pri štátnom rozpočte nestalo, a ani to nevedeli urobiť bez toho, aby porušili zákon o rokovacom poriadku, pretože zákon o rokovacom poriadku hovorí, že v takom prípade neprednesené pozmeňujúce návrhy mali byť jednak prečítané spravodajcom, čo sa nestalo, a mali byť rozdané poslancom Národnej rady, aby vedeli, o čom hlasujú. Ani to sa vtedy nestalo. Takže toľko o rovnakom metri, ktorým meria vedenie Národnej rady, pokiaľ ide o pochybenia koaličných alebo opozičných poslancov. Ďakujem, pán poslanec Dostál, že si na to upozornil. (Potlesk.)
P. Paška, predseda NR SR: (2006-10-24):
Teraz nech sa páči, pani Vášáryová ako spravodajkyňa, chcete sa vyjadriť? Už nie. Keďže sme zlúčili rokovania, druhým spravodajcom bol... Nechce sa vyjadriť. Vážené pani poslankyne, páni poslanci, prerušujem rokovanie a zvolávam krátke poslanecké grémium predtým, ako budeme hlasovať. Ďakujem. Áno, do pol, do pol. Budeme hlasovať o 11.30 hodine. Poprosím členov grémia, aby sme sa stretli teraz hneď vzadu v zasadačke. Ďakujem. (Prerušenie rokovania 11.17 hodine.) (Pokračovanie rokovania o 11.30 hodine.)
Droba, Juraj, poslanec NR SR (2011-03-23):
Mám procedurálny návrh. Kolegovia, ktorí idete na obed s americkými senátormi, berte do úvahy, že sa dosť ťažko parkuje, takže prosím vás, choďte štyria v autách. Ja idem, moje auto je už plné, ešte sme tam asi ďalší, ďalší ôsmi, takže sa zorganizujte a musíme ísť pomaly. Ďakujem.
J. Brocka, poslanec: (2005-11-09):
Gestorsky výbor, ktorý mňa určil za spravodajcu a ma poveril predniesť túto správu, odporúča plénu navrhnutým uznesením prijať túto správu na vedomie. Návrh uznesenia máte v spoločnej správe ako prílohu. Pán predseda, môžete otvoriť rozpravu.
Hrnčiar, Andrej, podpredseda NR SR (2016-04-21):
Ďakujem. Nech sa páči, pán poslanec Blanár.
Kremský, Peter, poslanec NR SR (2023-02-07):
Ďakujem veľmi pekne, pán predsedajúci. Verím, že sa mi to podarí do piatej dokončiť. Chcel by som predstaviť návrh zákona, ktorým sa mení a dopĺňa zákon č. 519/2022 o solidárnom príspevku z činnosti v odvetviach ropy, zemného plynu, uhlia a rafinérii a o doplnení niektorých zákonov. Rozhodli sme sa tento zákon predložiť z veľmi jednoduchého dôvodu. V decembri minulého roka sme v tejto snemovni schválili podobný zákon, resp. tento istý zákon, ktorý teraz novelizujeme, ktorý bol pôvodne nastavený tak, aby tieto spoločnosti, ktoré sa v týchto odvetviach pohybujú, ktoré v týchto odvetviach operujú, platili takýto solidárny príspevok za roky 2022 aj 2023. Pozmeňujúcim návrhom sa nakoniec obmedzilo toto platenie solidárneho príspevku len na rok 2022. Prečo k tomu došlo asi teraz nebudem rozoberať pri odôvodnení zákona. Môžme sa tomu venovať prípadne v rozprave. Pani kolegovia, keby ste si mohli sadnúť. (Ruch v sále. Prerušenie vystúpenia predsedajúcim.)
A. Záborská, poslankyňa: (2002-11-06):
Ďakujem pekne.
Matovič, Igor, poslanec NR SR (2017-04-07):
Veronika, ďakujem veľmi pekne, že si ukázala ďalšie alebo zverejnila ďalší dôvod, prečo by minister Richter nemal byť na svojom mieste, lebo zneužívať bezbranné, malé bábätká na vlastný biznis a kryť tento biznis, lebo sú to nejakí stranícki kolegovia, to by minister jednoducho v žiadnom prípade nikdy robiť nemal. Vôbec nechápem potom aj tie reakcie a poprosil by som ťa, aby si si nič nerobila z reakcií bláznov, ktorí hovoria, a teda citujem pána Číža, že tým, že poukážeš na tento veľký problém, tak vlastne to je nejaký nový obor ľudskej bezcharakternosti, to je proste ľudský kanál, ako sa žena môže znížiť k takýmto hanebnostiam. A ja si myslím, že skorej týmto pán Číž pomenoval to, čo ty si zverejňovala, lebo to je bezcharakternosť ľudská, zneužívať malé dojčatá. To je proste ľudský kanál, zneužívať malé dojčatá a to je zníženie sa k hanebnostiam, keď niekto zneužíva malé dojčatá a zneužívanie malých dojčiat kryje. Miesto toho, aby tieto deti mali od malička do vienka zasiate tú budúcnu starostlivosť, ten dobrý život, tak jednoducho využívame ich na biznis a za to, že to je stranícka kolegyňa, tak to kryjeme. Áno, to je ľudská bezcharakternosť, ľudský kanál a hanebnosti. A najsmutnejšie je, že keď to hovoria ľudia, ktorí svoje dieťa odvrhli, a keď ich raz v potravinách stretol, tak povedali mu, že ho ani nepoznajú.
Hrnčiar, Andrej, podpredseda NR SR (2017-02-08):
Končím možnosť nahlásiť sa s faktickými poznámkami. Na vystúpenie pána poslanca – tri faktické poznámky. Nech sa páči, pán poslanec Klus.
M. Číž, podpredseda NR SR: (2010-03-04):
(Hlasovanie.) Prítomných 132 poslancov, za návrh 75 poslancov, proti 6 poslanci, 49 sa zdržali, 2 nehlasovali. Tento návrh spravodajcu sme schválili. Otváram teda rozpravu v rámci tretieho čítania . Pýtam sa, či chce niekto v tejto rozprave vystúpiť v zmysle rokovacieho poriadku. Pokiaľ nie, vyhlasujem rozpravu za skončenú. Máte slovo, pán spravodajca.
V. Veteška, podpredseda NR SR: (2005-06-23):
V. Ďaďo, poslanec: Ďakujem. Pán kolega, mňa v úvode mrzí to, že ak vám niečo vyvedie koalícia, tak naraz si to má odniesť nielen celá opozícia, ale aj Národná rada. To je to prvé, čo som na začiatku konštatoval, že ste si to mali vo vnútri vydiskutovať. Ale viete čo? Vy sa radi ospravedlňujete, tak preto vám pripomeniem niektoré veci, ktoré som vám povedal včera a ste ich nepočuli. V parlamente ste vymysleli „tupiny“, ale ste sa neospravedlnili za to, že ste azda hluchý alebo nemáte televízor alebo rádio, lebo ešte ja ako predseda KSS, zvolený v roku 1992, som sa tomuto národu ospravedlnil. Ja za vaše „tupiny“ a hluchosti nemôžem. Vy sa veľmi radi ospravedlňujete a ospravedlnili ste sa naposledy za kolektívnu vinu aj odsunutým Maďarom alebo občanom maďarskej národnosti z tohto územia po roku 1945. Ale za rovnakú kolektívnu vinu aj vaším pričinením tu pod týmito schodmi je kameň. Ja vám odporúčam, kúpte si ruksak, zoberte si ho domov, ten kameň, dajte si ho do obývačky a modlite sa pred ním za vašu vinu, lebo ste spravili rovnakú kolektívnu vinu ako pri tom ospravedlnení Maďarom. (Potlesk.)
Šofranko, Mária, poslankyňa NR SR (2023-03-16):
Ďakujem pekne. Pán kolega, tak ako aj ty podporujem túto ideu. Priemerný počet hodín vzdelávania žiaka na základnej škole a strednej škole je 13-tisíc hodín a teoretickému vzdelávaniu patrí 93 %. Pohybovým aktivitám iba 7 %. Milujem šport, podporujem šport, chcem, aby naše deti boli zdravé a rešpektujem názory všetkých tých, ktorí tu ostali. Ale, ak dovolíte, mám odučených 20 rokov, každý boží deň v telocvični, učila som na malotriedke, to znamená telesná výchova celý rok vonku. Učila som v telocvični buď s jednou triedou alebo sme tam boli dve triedy naraz. Vzdelávala som pedagógov, panie učiteľky na vysokej škole a preto, že mám tieto skúsenosti, vás prosím, spojme sa kvôli deťom, kvôli pohybu, kvôli zdraviu, ale spojme sa s rozumom. Ďakujem veľmi pekne.
Hrnčiar, Andrej, podpredseda NR SR (2018-05-22):
Tri faktické poznámky. Nech sa páči, pán poslanec Baránik.
Šeliga, Juraj, podpredseda NR SR (2020-04-23):
Ďakujem pekne. Konštatujem, že žiaden z navrhovaných kandidátov nebol zvolený. Vzhľadom na to, že predseda výboru nebol zvolený, vykoná sa opakovaná voľba po dohode s poslaneckými klubmi. (Reakcia z pléna.) Ďakujem pekne. Nech sa páči.
Pellegrini, Peter, predseda NR SR (2015-09-24):
Ďakujem pekne. Pán poslanec Novotný.
Ďuriš Nicholsonová, Lucia, podpredsedníčka NR SR (2018-05-24):
Registrujem štyri faktické poznámky na vaše vystúpenie, pani poslankyňa. Zároveň končím možnosť prihlásiť sa s faktickou. Pán poslanec Číž.
Jurík, Beáta, poslankyňa NR SR (2024-01-09):
Ďakujem za slovo, pán predsedajúci a aj vám, pán kolega, za váš príspevok. Ja budem reagovať na ten pseudoargument, o ktorom ste hovorili, že vlastne tá diskusia už prebehla pri tých predchádzajúcich dvoch novelách a konkrétne teda od pani ministerky Kolíkovej a potom aj od pána ministra Karasa. To snáď už koalícia ani nemôže myslieť vážne, že takýto argument používa. Široká odborná diskusia skutočne pri týchto dvoch novelách bola, pretože tak sa to má robiť. A môžeme mať k tomu, čo v tých novelách bolo, akúkoľvek kritiku a výčitky a presne o tom je tá demokratická diskusia. My sme teda v minulom volebnom období boli mimo parlamentu a napriek tomu som ja sama predkladala k novele pani ministerky hromadnú pripomienku, ktorú podpísalo vtedy niekoľko stoviek ľudí ohľadom absencie sexuálneho obťažovania v novele a následne som sa zúčastnila rozporového konania a taktiež sme takto podobným spôsobom rozporovali aj tú novelu ministra Karasa a vždy tam bol ten priestor pre verejnosť, odbornú verejnosť a pre ďalších aktérov a aktérky, aby sa vyjadrili, lebo, opakujem, to je demokracia. A ak taká diskusia nie je, neexistuje, tak sme v autoritatívnom režime. A to nehovorím ja, ale to hovorí aj Benátska komisia, ktorú sme tu už viackrát spomínali. Benátska komisia dokonca hovorí, že sa jedná o degeneráciu demokracie. Toto je špeciálne dôležité pri zmenách týkajúcich sa trestného práva a boja proti korupcii. Obzvlášť v krajine, v akej žijeme, kde máme dlhodobý problém s korupciou a to, myslím, na tom sa zhodneme asi tu všetci a všetky. Toto, diskusia, má tu byť skutočná diskusia, otvorená aj pre ostatných relevantných aktérov a aktérky a nie to, čo tu predvádzate, že vyhraj voľby a môžeš všetko. Ďakujem. (Potlesk.)
P. Hrušovský, podpredseda NR SR: (2002-03-21):
I. Presperín, podpredseda NR SR: Pán podpredseda, mám procedurálny návrh v mene všetkých koaličných klubov, aby sme body č. 44 a 45, to je aj po dohode s pánom poslancom Bajanom, ktoré sa týkajú otázky chovu a držania psov, aj jeden, aj druhý návrh presunuli na 3. apríla ako prvý bod rokovania tohto rokovacieho dňa.
Laššáková, Jana, podpredsedníčka NR SR (2012-08-06):
Pán poslanec, prosím vás, pokračujte, dobre.
Hlina, Alojz, poslanec NR SR (2012-05-11):
Ďakujem pekne. Ja som si tuná k veľkému orátorovi pánovi Poliačikovi dovolil byť kritický v jednom blogu, kde som teda bol trošku kritický k tomu marihuanovému pochodu, ktorého on bol veľkým propagátorom, a doznal kvalít šéfa debatných spoločností a vrátil mi loptičku naozaj príznačne. Poslal ma dojiť ovce a variť guláš. Je to tak, že keď argumentačne je to slabšie, tak ideme po, ideme na osobu a ideme byť osobným. Neviem, priznám sa, po čom tu pán Poliačik volal, čo sa toho školstva týka, že dieťa má mať čo najviac slobody. Ja neviem, až tak to nesledujem, možnože existuje niekde škola, kde sedia na vankúšoch v kruhu a brumia „óm“ (Smiech v sále.), a možno budú aj školy, kde im budú prednášať dvaja chlapi držiaci sa za ruku, ale verím, pán Poliačik, že ako liberál a vyznávač slobody mi nebudete mať za zlé, keď chcem, aby moje deti sedeli v lavici, mali prestávku a mali normálneho učiteľa, teda vysporiadaného. Toto je myslím, že také, čo by sme sa mali k tomu vrátiť, aby sme sa neznásilňovali navzájom, lebo po takej slobode ja nevolám. Sloboda je zodpovednosť, ako to povedal aj kolega, s tým sa plne stotožňujem. Ďakujem.
Baránik, Alojz, poslanec NR SR (2021-12-10):
Pán predsedajúci, prosím, dajte hlasovať o tom, že Národná rada prideľuje návrh zákona na prerokovanie ústavnoprávnemu výboru, a to aj ako gestorskému výboru s tým, že ústavnoprávny výbor prerokuje vládny návrh zákona ihneď.
P. Paška, predseda NR SR: (2008-12-05):
Spravodajcom je pán predseda výboru pre verejnú správu a regionálny rozvoj, pán poslanec Cabaj.
Krajčír, Ľuboš, poslanec NR SR (2021-11-26):
Pán kolega, ja by som chcel vás aj všetkých vašich kolegov zo SaS-ky poprosiť, aby ste sa k tejto téme momentálne nevyjadrovali. Lebo hrozí, že sa tu ani nedohodneme ani na zníženie trestov za marihuanu. Tak ako navrhol kolega Pčolinský, stiahnime to, dopracuje sa to, vyjme sa iba marihuana a za to, si myslím, že sa nájde v koalícii podpora, aby sme to schválili. Všetko ostatné je pre nás červená čiara. A také reči, ako spájať tu kvapky do nosa, čokoládu, čaj a niečo podobné, vy sa počúvate, čo rozprávate? Kto si dal dnes kvapky do nosa a bola v ňom nejaká agresivita, alebo čokoládu, alebo čaj? Čo to tu, čo to tu splietate za hlúposti a prirovnávate toto k drogám? Pán kolega, ale u vás v SaS-ke je typické sa riadiť vaším nejakým pocitom, možno aj skúsenosťou, to sa tak nejako všeobecne tajne rozpráva, a preto to vyzerá dnes v školách a škôlkach a na Slovensku tak, ako to vyzerá. Preto, lebo váš minister nepočúva konzílium odborníkov, nepočúva alianciu škôl, či už stredných, alebo základných, ale počúva svoj osobný hlas nejaký, ktorý vy ste si tam vytvorili v SaS-ke, preto to tu dnes tak vyzerá, preto dnes tu trpia aj deti, aj rodičia a, žiaľbohu, budeme trpeť dlhšie v lockdowne. Tak poprosím vás, vy sa nevyjadrujte k tejto téme, aby to prešlo, aby sme vedeli znížiť drakonické tresty čisto iba za marihuanu. Ďakujem.
Hatráková, Katarína, poslankyňa NR SR (2023-03-21):
Ďakujem pekne. Samozrejme, Janka, že tento zákon podporím, len keď počujem o sociálnom asistentovi dieťaťa alebo teda asistentovi dieťaťa, tak mi skôr rezonuje asistent rodiny, pretože tieto deti vyrastajú v rodinách a, žiaľ, teda sociálne služby pre rodiny s deťmi tu máme, vieme obe, veľmi zle nastavené. Takže ja dúfam, že ak by bola, tak ako pán kolega hovoril, že by mala byť zachovaná nejaká kontinuita, takže, respektívne sa bude riešiť aj táto problematika, lebo teda okrem prevencie je dôležité a v týchto čiastkových zákonoch, ktoré my tu podávame, ako je asistent v škole, tak okrem tohoto všetkého je dôležité, aby tieto deti mali pomoc alebo tieto rodiny mali pomoc v celej svojej škále, čiže aj v domácnosti. Lebo vieme, ako to funguje, keď sa, keď je v rodine jedno-dve postihnuté deti, tá rodina nemá priestor, nemáme tu vybudovanú takú sieť, pokiaľ tí ľudia nie sú dobre finančne zabezpečení, že by im štát dokázal nejakým spôsobom pomôcť už len poskytnúť asistenciu, kedy matka by potrebovala ísť povedzme do obchodu. Čiže ja to veľmi podporujem, len bolo by fajn, keby perspektívne sme aj teda v spolupráci s ministerstvom práce tieto veci riešili koncepčne a tak akoby, aby postihli celú túto problematiku. Ďakujem pekne.
P. Hrušovský, predseda NR SR: (2003-10-24):
(Hlasovanie.) Prítomných je 130 poslancov, za 52, proti 55, zdržalo sa 23. Návrh sme neschválili.
Figeľ, Ján, podpredseda NR SR (2013-12-10):
Ďalším rečníkom... Na vystúpenie pána poslanca je jedna faktická poznámka. Nech sa páči, Jozef Viskupič.
Raši, Richard, poslanec NR SR (2013-02-05):
Ďakujem pekne, pani podpredsedníčka. Dovoľujem si ctené kolegyne a kolegov, im prečítať, ako ten pozmeňujúci návrh znie, lebo presne to, čo pán poslanec Novotný ukázal, bol pokus vás naschvál zaviesť. Pretože práve preto, aby neboli výmenné lístky typu ad ortopedické alebo iné vyšetrenie, práve preto sa v pozmeňujúcom návrhu, ktorý bol predložený hovorí: „Špecializovaná ambulantná starostlivosť podľa § 7 ods. 1 uhrádzaná na základe verejného zdravotného poistenia sa poskytuje na základe písomného odporúčania všeobecného lekára; v odporúčaní všeobecný lekár uvedie údaje uvedené v § 19 ods. 2 písm. a), h), i). Ďalej uvedie stručný opis aktuálneho zdravotného stavu, ďalej uvedie predbežné stanovenie choroby vrátane jej kódu, rozsah a cieľ odporúčaného vyšetrenia a odôvodnenie odporúčania.“ To znamená, že lekár toho pacienta na to, aby ho mohol poslať k špecialistovi, musí vyšetriť. Aj keď ho vyšetrí, tak ho mnohokrát už nikde nepošle. Čiže také lístky, aké ukazoval pán doktor Novotný, podľa tohto návrhu zákona nebudú môcť byť. Pacient bude musieť byť vyšetrený a presne tým sa očakáva, že mnohokrát ten ambulantný lekár alebo ten rodinný lekár daného pacienta už aj doošetruje, pretože ho najlepšie pozná. Takže boli ste zámerne zavedení, pretože také lístky, ako ukazované boli, takéto podľa nového návrhu zákona byť nemusí. Bude to normálna lekárska správa. A všetci veríme, že mnohokrát ten ambulantný lekár, ktorý je vzdelaný a najlepšie pozná toho pacienta, už pacienta zbytočne nebude musieť preháňať na ďalšie vyšetrenia. A keď ho pošle, tak ho pošle úplne cielene a pacient pôjde iba na to špecializované vyšetrenie, ktoré naozaj potrebuje, a nestane sa, že pacient pôjde na vyšetrenie... (Prerušenie vystúpenia časomerom.)
Baránik, Alojz, poslanec NR SR (2017-06-19):
Ďakujem pekne. Ja by som na vystúpenie pani kolegyne Verešovej len reagoval tak, že by som pripomenul tú pamätnú schôdzu, ktorá k téme zariadení Čistý deň prebehla na výbore Národnej rady, kde pani ombudsmanka Tomanová bez zaváhania pri uvedení toho, čo sa tam dialo s maloletými dievčatami, uviedla, že však mali, mali už 15 rokov. To znamená, že táto osoba ani nevie, že sa jedná o chránené osoby, ktoré sú deti, ktorým má byť poskytovaná ochrana, ktorým je poskytovaná ochrana aj podľa Trestného zákona. Toto táto osoba nevie, to znamená, hľadá primitívne výhovorky s jediným cieľom ochrániť inštitúcie, nie chrániť tie deti. Ďakujem.
Grendel, Gábor, podpredseda NR SR (2021-06-22):
Ďakujem pekne, pán poslanec, prosím, zaujmite svoje miesto v rokovacej sále. Želáme pánovi poslancovi veľa úspechov v práci v Národnej rade. Teraz prosím všetkých, aby vytiahli svoje hlasovacie karty kvôli reštartu zariadenia. Vážené panie poslankyne, vážení páni poslanci... (Krátka pauza.) Tak, kolegyne, kolegovia, musí byť päťminútová technická prestávka, poprosíme vás o trpezlivosť. (Päťminútová prestávka.) (Po prestávke.)
Migaľ, Samuel, poslanec NR SR (2024-04-17):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Výboru Národnej rady pre sociálne veci, Ústavnoprávny výbor Národnej rady Slovenskej republiky, výbor pre ľudské práva a národnostné menšiny, ako aj výbor pre obranu a bezpečnosť. Za gestorský výbor navrhujem Výbor Národnej rady pre obranu a bezpečnosť. Zároveň odporúčam, aby výbory uvedený návrh prerokovali do 7. júna 2024 a gestorský výbor do 10. júna 2024 od jeho prerokovania v prvom čítaní na schôdzi Národnej rady Slovenskej republiky. Prosím, dajte o mojom návrhu, vážený pán predsedajúci, hlasovať. Ďakujem.
Bugár, Béla, podpredseda NR SR (2019-09-10):
Pán spravodajca? Nie. Prerušujem rokovanie o tomto bode programu a o 17.05 hod. hlasovanie. (Prestávka.) (Po prestávke.)
Paška, Pavol, podpredseda NR SR (2014-09-09):
Takže o čom chcete hlasovať, pán poslanec?
P. Hrušovský, predseda NR SR: (2005-01-19):
A poprosím teraz pána podpredsedu vlády a ministra spravodlivosti Daniela Lipšica, aby z poverenia vlády Slovenskej republiky uviedol a odôvodnil vládny návrh Trestného zákona , ktorý prerokúvame ako tlač 656 v druhom čítaní. Nech sa páči, pán minister, máte slovo.
Grendel, Gábor, podpredseda NR SR (2022-11-08):
Prezentujme sa a hlasujme. (Hlasovanie.) Prítomných 139 poslancov, za 120, proti 11, zdržali sa 5, nehlasovali 3. Konštatujem, že tieto body sme schválili.
Glváč, Martin, podpredseda NR SR (2018-10-24):
Tie výrazy by sme mohli zmeniť. Ďalší, pán poslanec Jarjabek, s faktickou poznámkou.
Sulanová, Magdaléna, poslankyňa NR SR (2022-05-05):
No, no. Ale vy sa nestarajte o mňa. O seba sa starajte, no. (Reakcia spravodajkyne.) Jednoducho už som, už toto sa, na toto sa už skutočne nedá dívať. A budeme tie zákony predkladať, rešpektujte to, lebo to považujeme za svoju morálnu povinnosť! Keď máte na to vy iný pohľad, áno, pohľad na to, kedy začína, kedy končí život a kto má právo, som vám to teraz vysvetlila. Náš pohľad je taký, že tá matka nemá právo to zobrať tomu dieťaťu život, lebo tam končí jej právo. A čo sa týka, ešte raz, k tomu, k tomu právu nás vyjadriť sa, viete veľmi dobre, že platí pravidlo, že aj keď s tvojím názorom hlboko nesúhlasím, ale budem robiť všetko pre to, aby si si ten názor mohol povedať. Toto je demokracia a nie tá, ten, tá vaša totalita, čo vy tu teraz predvádzate. Rešpektujme sa, ja nesúhlasím s mnohými názormi, za to sa viem porozprávať aj s tými ľuďmi, rešpektujem ich, jednoducho to je tolerancia a rešpektovanie sa navzájom. Nikdy sa všetci vo všetkom stopercentne nezhodneme, áno, a každý máme životné skúsenosti, každý máme inú výchovu, a preto sa rešpektujme! Tak myslím, že to by bolo v kocke všetko. Ďakujem.
Hrušovský, Pavol, podpredseda NR SR (2011-09-14):
Hlasujeme, páni poslanci. (Hlasovanie.) 138 prítomných, 1 za, 73 proti, 63 sa zdržalo, 1 nehlasoval. Návrh sme neschválili.
Danko, Andrej, podpredseda NR SR (2024-04-18):
Ďakujem. Prerušujem rokovanie o tomto bode programu. Budeme pokračovať druhým čítaním o vládnom návrhu zákona o centrálnom informačnom systéme štátnej služby a o zmene a doplnení zákona č. 55/2017 Z. z. o štátnej službe a o zmene a doplnení niektorých zákonov v znení neskorších predpisov. Vládny návrh zákona je pod tlačou 141. Spoločná správa výborov má tlač 141a. Odovzdávam slovo ministrovi práce, sociálnych vecí a rodiny Erikovi Tomášovi, aby vládny návrh zákona odôvodnil. (Rokovanie v druhom čítaní o vládnom návrhu zákona o centrálnom informačnom systéme štátnej služby a o zmene a doplnení zákona č. 55/2017 Z. z. o štátnej službe a o zmene a doplnení niektorých zákonov v znení neskorších predpisov , tlač 141.)
Kresák, Peter, poslanec NR SR (2019-03-26):
Ďakujem pekne, pán predseda. Vážené kolegyne, kolegovia, v rozprave k predmetnému návrhu vystúpila jedna pani poslankyňa, a to pani poslankyňa Zemanová. Pani poslankyňa predložila pozmeňujúci a doplňujúci návrh s tým, aby sa predložený návrh zákona vrátil na dopracovanie. Dajte, prosím, hlasovať o tomto návrhu.
Číž, Miroslav, podpredseda NR SR (2015-05-13):
Faktické poznámky majú poslanci Poliačik, Petrák, Érsek, Simon, Novotný, Vaľová, Fronc, Bagačka. Ak je to všetko, uzatváram možnosť prihlásiť s faktickou poznámkou. Slovo má pán poslanec Poliačik.
Bugár, Béla, podpredseda NR SR (2017-02-02):
Prosím, prezentujme sa a hlasujme o návrhu nepokračovať v rokovaní. (Hlasovanie.) Prítomných 142, za 51, proti 72, zdržalo sa 19 poslancov. Návrh nebol schválený. Môžme pokračovať, nech sa páči.
S. Janiš, poslanec: (2010-01-20):
A čo urobí ten istý prezident Policajného zboru s tými, ktorí vyberajú od dopravcov to, čo im nepatrí, teda vláde? Berú to, čo jej nepatrí. Dvakrát jedno a to isté. A týmto čo generál Packa urobí? Tým čo zoberie? Nepovedal. Čo im zoberie? Občiansky alebo zdravotné preukazy? Lebo keď úprimne poviem, ako ináč možno nazvať ako obohacovanie, nedovolené obohacovanie sa, keď vyberám niečo, že viem, nemám na to nárok, nepatrí mi to, ja to kľudne vyberám a potom poviem, že ja ti to po nejakom čase vrátim, keď si to vymôžeš a vyreklamuješ. Toto je v pohode, toto je v súlade so zákonom, toto je v súlade s morálkou, je to úplne v pohode, na toto pán generál Packa nereaguje a nič nehovorí, no. Lebo im nemá asi čo zobrať. Tým zoberie vodičáky a vláde zoberie čo? Fakt iba zdravotné preukazy môže zobrať.
Čaplovič, Dušan, poslanec NR SR (2015-03-11):
Ďakujem veľmi pekne. Asi budem odtiaľto musieť odísť, lebo budem v podstate asi musieť reagovať na mnohé názory ľudí, ktorí nemajú dostatočné informácie. Ja pána poslanca nekritizujem kvôli tomu, ale treba povedať predovšetkým, že legislatíva sa musela o rok odložiť. To bolo aj vaše stanovisko v tomto pléne Národnej rady, pokiaľ nebude správa pripravená, pokiaľ nebude dokončená správa, pokiaľ nebudeme poznať tie opatrenia z tejto správy o stave školstva. A rok táto legislatíva stála. To je po prvé. To je nesporný fakt a to sa nedá poprieť. Po druhé, Centrá voľného času. Prosím, prečítajte si správu, najnovšiu, Štátnej školskej inšpekcie za roky 2013 a 2014. Vy ste hovorili, že to je katastrofa, čísla sú v podstate celkom iné. Centrá voľného času pracujú aj v takom počte, ako boli v minulosti a žiaden problém nie je ani u súkromných, cirkevných a samozrejme aj verejných Centier voľného času. Učebnice. Návrh by mal byť taký. A viem, že ten problém bol večný a ten bol vždy u každého ministra. Samozrejme u odborného školstva je tu šanca, my sme hovorili aj s ministrom Českej republiky, aj s ministerkou Rakúskej republiky, nie je problém preložiť kvalitnú učebnicu v odbornom školstve z Rakúska, to nie je žiaden problém. A samozrejme nie je problém vydávať spoločné učebnice české a slovenské v mutáciách pre odborné školstvo, lebo máme podobnú problematiku. Nebol by ten problém žiaden, pretože by sme trošku narušili niekde ten biznis v tých učebniciach, ktorý funguje. A napokon musím podčiarknuť účasť zamestnávateľov na príprave zákona. Po roku 2012 musím oproti minulosti, oproti roku 2009, keď sa prijímal zákon o odbornom vzdelávaní, sa výrazne posunula účasť zamestnávateľov do prípravy zákona, vstúpili do, v rámci školskej štvorpartity, vstúpili v rámci Rady pre systémové zmeny, do tohto problému, vstúpili veľmi výrazne v rámci Rady pre odborné vzdelávanie, a to je tá zásluha, že sa skutočne veci začali aj v tejto oblasti zásadne meniť.
Paška, Pavol, predseda NR SR (2014-10-29):
Ďakujem. Prerušujem rokovanie o tomto bode programu. Je 11.59 hod., vyhlasujem obedňajšiu prestávku. Upozorňujem kolegyne, kolegovia, že o 14.00 hod. budeme pokračovať návrhom, s vládnym návrhom zákona o zahraničnej službe, ktorý prednesie pán minister zahraničných vecí. (Prerušenie rokovania o 12.01 hodine.) (Pokračovanie rokovania o 14.00 hodine.)
Bugár, Béla, podpredseda NR SR (2017-01-31):
Pani poslankyňa Dubačová.
Ďuriš Nicholsonová, Lucia, podpredsedníčka NR SR (2018-09-17):
Pani poslankyňa Milanová.
Danko, Andrej, predseda NR SR (2018-02-13):
Pán poslanec Mihál.
Rafaj, Rafael, poslanec NR SR (2011-03-22):
Uznesenie k ochrane demokratických zásad a uplatňovaniu suverenity pri osadzovaní kultúrnych artefaktov na území Slovenskej republiky, to by bolo po a) a po b) k oslavám cudzích štátnych sviatkov na území Slovenskej republiky bez zásad štátneho diplomatického protokolu.
Jurinová, Erika, podpredsedníčka NR SR (2015-03-10):
Uhm, asi tri minúty, ak sa dá.
Jurinová, Erika, podpredsedníčka NR SR (2014-11-10):
Pani poslankyňa Nicholsonová.
T. Cabaj, podpredseda NR SR: (2010-01-20):
Nech sa páči, máte slovo.
Hargaš, Ján, poslanec NR SR (2024-01-19):
Ďakujem, pán predsedajúci. Ja som si tiež všimol to, čo pán Dostál, a teraz rád by som aj na tom trošku ešte, ešte postavil ďalej argumentáciu, lebo tá dekriminalizácia marihuany je vlastne dekriminalizácia pre vlastnú potrebu, áno, a že tá dekriminalizácia korupcie je vlastne tiež v tomto prípade dekriminalizáciou pre vlastnú potrebu, takže že to je veľký, veľmi pekná paralela týchto dvoch, týchto dvoch termínov. Tiež by som pánovi kolegovi Hajkovi možno teda, možno odporúčanie alebo nie odporúčanie, to si nedovolím, ale myslím, že ešte predbiehame s tými pozmeňovákmi, lebo ja si, ja si myslím, že ešte ďalší týždeň tejto rozpravy ku skrátenému legislatívnemu konaniu aj možno tých koaličníkov presvedčí, že z kratšej cesty treba sa vrátiť späť a potom v eselkáčku si povedia, že toto im za to naozaj nestojí, stiahnu to, prerobia, dajú do štandardného legislatívneho procesu. Takže tie pozmeňováky ešte by som do toho príliš veľa úsilia možno v tomto momente, momente nedával. Ja stále verím, že aj keď teda pôjdu kolegovia do regiónov, že už sa ich možno niektorí ľudia začnú pýtať, že proti čomu to vlastne ľudia protestujú na tých námestiach a akú v tom zohrávajú oni rolu, či sú za, lebo že niekde teda počuli, že 35-tisíc bude iba za podmienku, tak že čo si o tom myslia. Takže ja si myslím, že zvnútra aj už to aj na nich vidím, síce je piatok, takže tá únava, únava tu je. A viete, keď si predstavíte, nám to tak vychádza nejak, že ešte ďalší týždeň tu takto budeme hovoriť v tomto štádiu a potom si to zrátate, že koľko týždňov budú tie ďalšie štádia, tak si myslím, že z kratšej cesty späť a keď už teda kratšiu cestu pred Vianocami premeškali tú odbočku, tak ešte je tu tá odbočka po skrátenom legislatívnom konaní. Ďakujem.
J. Rydlo, poslanec: (2009-10-28):
Ja som rád, že sa takáto vec môže povedať. Sme v parlamente a sme tu na to, aby sme si názory vymieňali. (Ruch v sále.) Sme tu v parlamente na to, aby sme si vymieňali názory. Prosím vás, však uvažujte jednu vec, v pluralitnej spoločnosti je alfa-omega to, aby sme si tieto názory vymieňali. Či vy so mnou súhlasíte, alebo nie, toto nie je obrana niekoho, to je obrana tohto systému, v ktorom my môžeme v pluralite si povedať to, čo chceme. Ja sa z tohto teším, že si môžeme tu povedať to, čo chceme, a toto je alfa-omega demokratického spoločenstva, nehnevajte sa. Ďakujem.
Přidal, Alojz, poslanec NR SR (2014-07-10):
Pán kolega Hlina, vy ste tu spomínali pána Kolesíka, ktorý tu prišiel s nejakým číslom. Bolo mi len ľúto, že pán Kolesík hovorí o nejakej strate zamestnanosti, ten pán, ktorý zakázal pojazdným predajniam predávať v obciach, kde sú kamenné obchody. Nepovedal, keby tento jeho geniálny pozmeňujúci návrh zostal v platnosti, k akému zníženiu pracovných miest by prišlo. Teda bolo by to asi oveľa viac, keď sa to muselo zrušiť v skrátenom legislatívnom konaní, ktoré sa používa vtedy, keď štátu hrozia značné hospodárske škody. A bol by som veľmi rád, keby bol povedal aj štatistiku platov, koľko tam zarábajú tie ženy, keby ju doplnil aj štatistikou nadčasov, aké majú, aj štatistikou chorobnosti. On tu zastával reťazce, ale očakával by som, že bude zastávať skôr stanovisko Konfederácie odborových zväzov, pretože SMER má dohodu s konfederáciou. A myslel som si, že aj pán Kolesík bude bližšie k tomu stanovisku, ktoré presadzuje konfederácia, ale mýlil som sa.
P. Hrušovský, predseda NR SR: (2005-06-21):
Pán poslanec Ševc žiada, aby minister zdravotníctva predložil Národnej rade Slovenskej republiky správu o sociálnych dopadoch prijatej reformy zdravotníctva na sociálnu situáciu občanov Slovenskej republiky. Páni poslanci, hlasujeme o návrhu. (Hlasovanie.) 128 prítomných, 61 za návrh, 29 proti, 33 sa zdržalo, 5 nehlasovalo. Návrh sme neschválili. Druhý návrh predložil pán poslanec Fajnor, ktorý žiada, aby Národná rada prijala uznesenie, ktorým požiada vládu, aby predložila Národnej rade správu o zmluvách o predaji podnikov, ktoré majú charakter prirodzeného monopolu. Prosím, páni poslanci, prezentujme sa. (Hlasovanie.) 130 prítomných, 60 za, 30 proti, 37 sa zdržalo, 3 nehlasovali. Návrh sme neschválili. Pán poslanec Šulaj predložil návrh, aby Národná rada požiadala vládu a Fond národného majetku o predloženie správ, a to Fond národného majetku správu o stave a vymáhaní pohľadávok Fondom národného majetku. Prosím, prezentujme sa a hlasujme. (Hlasovanie.) 128 prítomných, 63 za, 5 proti, 58 sa zdržalo, 2 nehlasovali. Návrh sme neschválili. Pán poslanec ďalej požiadal, aby vláda Slovenskej republiky predložila Národnej rade správu o variantných riešeniach právneho oddelenia Slovenského plynárenského priemyslu. Pán poslanec Šulaj, poprosím vás, aby ste, resp. rozdelenie Slovenského plynárenského priemyslu, ale upresnite váš návrh. Zapnite pána poslanca Šulaja.
Šípošová, Janka, poslankyňa NR SR (2014-10-28):
Ďakujem pekne. No, pán poslanec Poliačik, ja by som povedala, že ten Istanbulský dohovor, to už je mýtus a že on sám osebe, či ratifikovaný bude alebo nebude, nás nevytrhne, že treba tu iné opatrenia robiť. Mne trošku vadí, že sa z toho robí taký problém alebo taký nástroj nejakého boja. V podstate je to deklaratórny a politický text. To nie je návod na pomoc obetiam. Možnože je veľmi dôležitý pre krajiny tretieho sveta. Iné je násilie na ženách v Indii ako u nás a naliehavosť riešenia. A Istanbulský dohovor je o násilí na ženách, nie o domácom násilí. Takže presadzovanie Istanbulského dohovoru nie je ani prevenciou kriminality, ani prevenciou domáceho násilia a už vôbec nezabezpečí pomoc tým ohrozeným osobám. A čo mi veľmi vadí v Istanbulskom dohovore, je, že veľmi stavia a zdôrazňuje to, že násilie na ženách je výlučne násilne rodovo podmienené, s čím súhlasiť nemôžem. To je všetko, ďakujem.
Kerekréti, Ján, poslanec NR SR (2020-07-14):
Ďakujem za slovo. Vážený pán predsedajúci, vážené pani poslankyne, vážení páni poslanci, v súvislosti s § 73 zákona o rokovacom poriadku som bol predsedníčkou výboru určený za spravodajcu k návrhu zákona, ktorý je uvedený pod tlačou 157. Predkladám informáciu k predloženému návrhu zákona. (Prerušenie vystúpenia predsedajúcim.)
Glváč, Martin, podpredseda NR SR (2019-06-21):
S reakciou pán poslanec Heger.
Klus, Martin, poslanec NR SR (2016-11-30):
Ďakujem pekne za slovo. Opäť ďakujem pánovi poslancovi Čížovi, že vystúpil, ako sľúbil. Ja tým, čo som si dal na záver, začnem. Spomínali ste verejne, dali ste si záväzok, že to zmačknete do 10 minút, bolo to 16,41, takže toto sa tentoraz nepodarilo. Akokoľvek, vy ste spomínali môj procedurálny návrh, ale ja som úplne jasne naznačil, čo očakávam, a teda vysvetlenie od šéfa ústavnoprávneho výboru, ako je možné takýmto spôsobom otočiť charakter parlamentnej demokracie. Nedostal som odpoveď, takže snáď sa dočkáme neskôr, možno aj of record. Keď ste spomínali tie komparácie s inými krajinami, hlboko si vážim prácu Parlamentného inštitútu a som veľmi rád, že ste si to tak dôsledne naštudovali, skutočne je to výborný materiál aj pre študentov práva alebo politológie a verím tomu, že sa na to odborne pozrú a využijú to vo svojich analýzach. Ale predsa len mi nedá nespomenúť dve dôležité veci, ktoré ste zabudli. Vy ste tu totiž to v tých komparáciách povypichovali tie veci, ktoré sa vám hodia v súvislosti s týmto nešťastným návrhom zmeny rokovacieho poriadku. Zabudli ste, že tu máme aj krajiny, kde je prísne dbané na to, aby neboli v konflikte záujmov poslanci Národnej rady, tak ako sme tomu svedkami v našich končinách. Neviem si predstaviť, že by v niektorých krajinách hoc i západnej Európy boli poslanci zároveň riaditeľmi sociálnych poisťovní, riaditelia nemocníc, predsedovia vyšších územných celkov alebo primátori a župani, tak ako som tu už niekoľkokrát naznačoval, pretože toto je jednoznačný konflikt záujmov. Toto ste nespomenuli z tých krajín a my to tu bežne máme. Tak isto je bežné, že v niektorých krajinách sa na poslanecký prieskum chodí hoci len jeden poslanec. V našich končinách ste nám takéto niečo presadiť nepovolili. Takže nerobme ten tzv. cherry picking alebo vyberanie toho najlepšieho, ale hovorme o tom, ako sa komplexne majú veci v jednotlivých demokratických krajinách, keď už hovoríme o práci poslancov. Takže toľko z mojej strany, ale napriek tomu všetkému ďakujem, že ste mali odvahu vystúpiť.
Blanár, Juraj, podpredseda NR SR (2023-05-25):
Musíte ale reagovať na pána podpredsedu. (Povedané súbežne s rečníkom.)
Susko, Boris, poslanec NR SR (2023-01-24):
Pardon. Ja len teda poviem, že mojím účelom bolo ešte predložiť pozmeňujúci návrh, ktorý veľmi stručne odôvodním a potom ho prečítam. To zdôvodnenie je, ten pozmeňujúci návrh je kópia toho, čo sme predložili v referende. Keďže 1 200 000 občanov v referende vyjadrilo vôľu prijať takúto zmenu ústavy, tak si ju dovolím predniesť ako pozmeňujúci návrh, aby sme urobili zadosť vôli občanov s jednou zmenou, že 76 poslancov sme nahradili 90 poslancami. (Prerušenie vystúpenia predsedajúcim.)
Susko, Boris, poslanec NR SR (2022-02-08):
Ďakujem pekne za slovo, pán predseda. Absolútne súhlasím s tým, čo ste povedali. Napriek tomu to nevylučuje ten pozmeňovací, teda ten procedurálny návrh, ktorý som podal.
Stachura, Peter, poslanec NR SR (2024-01-24):
Ja chcem môjho kolegu pána Hlinu tiež veľmi pochváliť, to bol skutočne plamenný, emotívny, krásny prejav a bol úplne k veci, pretože hovoril veľmi presne, čo sa deje s touto krajinou, a mne to tak pripomenula zase trošku situáciu aj v slovenskom zdravotníctve, aj v kontexte tých aktuálnych tém, ktoré sa teraz okolo nás točia, že aj tento Trestný zákon, toto skrátené legislatívne konanie pripravovali obvinení, obžalovaní ľudia, ktorí majú tú drzosť vyžadovať, že keď teda tieto zákony prejdú týmto parlamentom, tak budú podľa nich budú musieť žiť všetci aj tí slušní ľudia, všetci, ktorí proste nesúhlasia s touto, s týmto procesom. A pripomína mi to presne to, ako dnes prebehlo médiami, že kto bude vyšetrovať pandémiu COVID-19. Videli ste tie mená: pán Kotlár, pán Harabin, pani Krajníková. Každý jeden z nich, to je jedno veľké dezinformačné meno dezinfo scény, Infovojny a všetkých ostatných. To sú ľudia, ktorí nám hovorili tu, že dávajte si rúška dole, ne... vôbec tie protipandemické opatrenia, vôbec neriešte, vo vakcínach sú nanočastice. Kým my sme prekladali pacientov z jedného miesta na druhý, kým my sme sa snažili o to, aby tuná sme zachránili čo najviac ľudí, aby sme vedeli nejako tie na intenzívkach poriešiť, prekladali sme pacientov do zahraničia, tak títo ľudia teraz tu budú vyšetrovať pandémiu. Kde sme sa to dostali, kde je táto krajina? Toto je skutočne zakliata krajina, o tom hovoril pán Hlina, ja si to veľmi vážim, bolo to veľmi dobré vystúpenie, mňa to pohlo a to som ešte opozičný poslanec, ja som veril, že by to malo pohnúť aj tých ľudí, o kom to bolo. Ďakujem, pán Hlina.
Sopko, Miroslav, poslanec NR SR (2017-10-18):
Ďakujem za slovo, pani predsedajúca. Mne sa v prejave pána poslanca Viskupiča páčil ten zápal, ktorý je stále v ňom, planie a s akým nadšením každú tému vždy predstavuje a snaží sa zapáliť aj nás ostatných pre veci, ktoré predkladá a sú naozaj rozumné. Žiaľ, mám taký pocit ale, že tento zápal nepreskočí všade. Napriek tomu, že ide o veľmi dôležitú vec. Správne si pomenoval, že práve táto zvýšená otvorenosť, to, aby boli dostupné tieto rokovania vo výboroch, aby naozaj si občania i novinári mohli urobiť obraz, kto čo povedal a ako to naozaj povedal, že práve to môže odstrániť chyby, ktoré sa robia. Pretože keď niečo skrývame, tak to potom ani nevidíme. V 21. storočí, kde je to naozaj storočie rozmachu internetových technológií a to, že človek to súkromie stráca stále viac a viac, je nepredstaviteľné, že sa chceme niekde zatvárať a skrývať. Podľa mňa si musíme zvyknúť na túto kontrolu a tým, že sme a pôsobíme vo verejnom priestore, musíme byť aj na týchto výboroch prístupní, aby ľudia videli, čo tam hovoríme a ako ich zastupujeme. Preto plne podporujem tento návrh zákona. Ďakujem.
Bernaťák, Tibor, poslanec NR SR (2017-05-11):
Ďakujem. Ja som dúfal, že pán poslanec Dostál zmení svoj názor, ale ako sme boli teda svedkami všetci, nezmenil. Spomínal, že diskriminácia, teda pojem diskriminácia s tým, že by sme diskriminovali iné osoby členských krajín Európskej únie kúpiť si u nás pôdu. Viete, čo je diskriminácia? Diskriminácia sú, je vlastne momentálne nastavenie Európskej únie, aj čo sa týka dotácie priamych platieb poľnohospodárov. Už dávno takéto dotácie mali byť vyrovnané. Dnes stále naši poľnohospodári dostávajú len zlomok toho, čo dostávajú poľnohospodári v iných členských krajinách Európskej únie. Hovorím o západoeurópskych farmároch. Naši poľnohospodári im nemôžu konkurovať, to je diskriminácia. Keďže naši farmári nedostávajú takéto dotácie, samozrejme, nemajú ani dostatok finančných prostriedkov, aby mohli nakupovať a vykupovať pôdu. Preto farmári európskej, zo starých štátov Európskej únie vykupujú slovenskú pôdu, resp. pôdu v krajinách z východného bloku. A to je podľa mňa chyba, to je diskriminácia. Tam by diskriminácia naozaj nemala byť, priame platby, dotácie by mali byť rovnaké v celej Európskej únii a potom sa môžme rozprávať o tom, akým spôsobom zabezpečíme rovnoprávnosť a rovnosť šancí a rovnosť možností v poľnohospodárskom sektore. Mňa takisto vytáča, a už mám málinko času, že to sa týka hlavne aj potravín, aj dovozu, aj výroby potravín. Je neuveriteľné niečo, akým spôsobom my fungujeme. A vlastne týka sa to aj potravinovej sebestačnosti a potravinovej bezpečnosti ako takej, ale o tom potom neskoršie. Ďakujem.
Laurenčík, Milan, podpredseda NR SR (2021-02-26):
Pán poslanec, prosím reagujte na predrečníka.
Grendel, Gábor, poslanec NR SR (2021-06-22):
Prezentujme sa a hlasujme o skrátení lehoty. (Hlasovanie.) Prítomných 131 poslancov, za 113, proti 9, držalo sa 8,nehlasoval 1. Konštatujem, že sme skrátili lehoty.
P. Abrhan, poslanec: (2003-07-02):
Z. Martináková, podpredsedníčka NR SR: Konštatujem, že sme schválili postúpenie zákona do tretieho čítania. Otváram rozpravu v rámci tretieho čítania. Písomne sa do rozpravy neprihlásil žiaden poslanec. Otváram možnosť hlásiť sa ústne do rozpravy. Uzatváram možnosť hlásiť sa ústne do rozpravy. Vyhlasujem rozpravu za skončenú. Prosím, pán spravodajca, uvádzajte hlasovanie.
Vančo, Branislav, poslanec NR SR (2024-02-02):
Ďakujem za slovo, pán predsedajúci. Ďakujem pánovi poslancovi Šmilňákovi za jeho vystúpenie. Takisto by som sa chcel vyjadriť k tomu ukladaniu trestov teda v stratégii vlády ukladať tresty s cieľom teda najmä nahradiť škodu. No ja to považujem za vyslovene antisociálnu stratégiu okrem toho, že to má množstvo iných negatívnych dôsledkov, keď je príliš veľký priestor na rozhodnutie medzi trebárs podmienkou, domácim väzením a desaťročným trestom, čo vytvára, vytvára priestor na korupciu. Ale teda hlavne pokiaľ ide o tú náhradu škody, keď niekto kradne vo veľkom a chytia ho raz z desiatich, tak je jasné, že nemá problém ten raz zaplatiť škodu, dostať podmienku alebo domáce väzenie a jednoducho vyhne sa tomu väzeniu. Ak je niekto chudobný (rečník si odkašľal), pardon, a kradne, pretože nemá nejakú, nevie sa inak, zabezpečiť si aspoň nejaké minimálne, aspoň jedlo a podobne, jednoducho je chudobný, tak, samozrejme, nebude môcť nahradiť škodu, pretože má dlhy všade, kde sa, kde sa pozrie, a takíto ľudia končia vo väzení. A jednoducho takýmto spôsobom keď meníte zákon a nemyslíte na všetky tieto prípady, že akým spôsobom to ošetriť a len do toho hodíte bombu, že, že alternatívne tresty, individualizácia trestov, tak jednoducho to nebude, nebude fungovať, nebude to ani spravodlivé, ani sociálne, čo je pre takúto vládu veľká hanba.
Danko, Andrej, podpredseda NR SR (2023-11-16):
Ďakujem. Pán poslanec Ledecký.
Kočiš, Eduard, poslanec NR SR (2021-05-03):
Ďakujem pekne za slovo, pán predsedajúci. No, pán kolega Blanár, schytal ste spŕšku kritiky, ktorá je absolútne nie na mieste, ale to sme si už z koaličných radov, najmä z radov poslaneckých kolegov strany OĽANO zvykli. Vážená pani ministerka Milanová, z úcty k vám ako k žene budem mierny a možno čo najviac kultivovaný. Chcem vám len podotknúť alebo poznamenať, že nadradenosť Národnej rady Slovenskej republiky voči vláde Slovenskej republiky ešte nebola žiadnym nariadením hlavného hygienika a žiadnou vyhláškou regionálneho úradu verejného zdravotníctva zrušená, čiže vláda Slovenskej republiky je podriadená Národnej rade a myslím si, že v parlamentnej demokracii to nikdy zrušené nebude. Tak ako bolo povedané na vašu adresu, ste naozaj len taká tieňová ministerka kultúry, nakoľko vaše výsledky sú naozaj veľmi slabučké, a to nehovorím ja ako nejaký odborník na kultúrnu obec, ale to hovorí naozaj široká kultúrna obec, ktoré, ktorá vaše počiny ako ministerky naozaj, naozaj vníma veľmi ako chabé. Takže naozaj stačilo prísť pred ten rečnícky pult, povedať kolegyne, kolegovia, prepáčte, meškala som. Úplne stačilo to. Ale vy ste tu namiesto toho sršala oheň a síru, stavala ste nás tu do pozoru ako učiteľka deti v materskej škôlke. Nemyslím si, pani ministerka, že to bolo dôstojné, že to bolo z vašej strany kultivované a kultúrne. Naopak, bolo to veľmi nekultúrne. Snáď sa už takéto veci nebudú v pléne Národnej rady Slovenskej republiky opakovať, pretože máme zodpovednosť a úctu voči našim voličom, ale zároveň by sme nemali zabúdať, že máme úctu a zodpovednosť aj sami voči sebe. Čiže, pani ministerka, zamyslite sa.
A. Szögedi, poslankyňa: (2007-09-20):
A druhá otázka, aký obnos finančný dostal Banskobystrický kraj na riešenie týchto problémov? Ďakujem.
Suja, Miroslav, poslanec NR SR (2021-09-24):
Ďakujem za slovo, pán podpredseda. Pán poslanec Kuffa, že ľudia nemajú na dva rožky a chodia si ich kupovať, je chyba sociálnej politiky štátu. Nemôžeme si dovoliť, že dneska, v dnešnej dobe v strede Európy v 21. storočí je fakt človek odkázaný, že si nevie kúpiť jeden rožok. Tu potom je niekde chyba a neni to chyba v tom, že chceme alebo nechceme zrušiť mince. To chyba nie je. Keď sa pozrieme, áno, súhlasím aj s pánom Kamenickým, tá kontrola, samozrejme. Marek Kotleba, áno, Národná banka je v Bystrici, ty možno zo Sásovej zbehneš do tej Bystrice, ale z takej Detvy, Hriňovej, Slatinských Lazov dajú na benzín a cestu hore-dolu do Bystrice viac, ako bude hodnota tých mincí a to už nehovorím zasa, ako budú zaťažovať životné prostredie, amortizáciu auta a podobne. Takže toto... Keby to bolo normálne v komerčných bankách, tak súhlasím s tebou. A ešte jedna vec. Ja som si všimol ľudí, ktorí fakt sú odkázaní, že nemajú ako na tieto rožky. Chodia na záver, keď rapídne klesá cena pečiva. Chodia na poslednú hodinu. Ak chodíte do potravín niekedy v noci alebo večer, tak viete, že ten rožok, čo stojí napríklad osem centov, môže stáť päť alebo aj jeden cent na záver. A keď sa nepredá, tak normálne ich vyložia, tam príde ujo, čo chová niečo, zoberie s vlečkou, tam stoja okolo neho bezdomovci, rozdá im to a ide preč. Tak tí čo nemajú, tak si to vedia zariadiť aj takto. Ako je to smutné, že v dnešnej dobe sú ľudia, ktorí sú odkázaní na takúto pomoc, ale, bohužiaľ, deje sa to. Ale stále to nemá s tým nič, s týmto návrhom, lebo ja stále si osobne myslím, že je dobrý a že má viacej, oveľa viacej prínosov ako negatív. Ďakujem.
Mezenská, Helena, poslankyňa NR SR (2013-09-12):
Ja len chcem upozorniť na to, aby to nezaniklo vlastne v rozprave, v mojom vystúpení že som podala návrh pri zákone o obnoviteľných zdrojov o tom, aby sa ďalej v rokovaní o tomto návrhu zákona nepokračovalo.
Figeľ, Ján, podpredseda NR SR (2012-07-24):
Ďakujem pekne. Chcem sa teraz spýtať, dámy a páni, či sa niekto chce prihlásiť do rozpravy ústne. Nie je tomu tak. Vyhlasujem rozpravu za skončenú. Chce sa k rozprave vyjadriť pán navrhovateľ. (Reakcia navrhovateľa.) Nie. Pán spravodajca? (Reakcia spravodajcu.) Nie. Ďakujem vám obidvom. Prerušujem rokovanie o tomto bode programu. Ďalším bodom programu je prvé čítanie o vládnom návrhu zákona, ktorým sa mení a dopĺňa zákon č. 597/2003 Z. z. o financovaní základných škôl, stredných škôl a školských zariadení v znení neskorších predpisov a o zmene a doplnení zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov . Vládny návrh zákona je uvedený pod tlačou 120, návrh na jeho pridelenie na prerokovanie výborom je v rozhodnutí č. 113. Prosím teraz pána ministra školstva, vedy, výskumu a športu Slovenskej republiky Dušana Čaploviča, aby vládny návrh zákona uviedol. Nech sa páči.
Pellegrini, Peter, predseda NR SR (2023-12-08):
Otváram rozpravu v rámci tretieho čítania a pýtam sa, či sa niekto do rozpravy hlási. Nie je tomu tak, vyhlasujem rozpravu za skončenú. Pristúpime teraz k hlasovaniu o návrhu zákona ako o celku. Pán spoločný spravodajca, uveďte odporúčanie gestorského výboru.